मध्यकालीन भारत
ग़ुलाम वंश की स्थापना के साथ ही भारत में इस्लामी शासन आरंभ हो गया था। कुतुबुद्दीन ऐबक (१२०६ - १२१०) (1206-1210) इस वंश का प्रथम शासक था। इसके बाद इल्तुतमिश (१२११-१२३६) (1211-1236), रजिया सुल्तान (१२३६-१२४०) (1236-1240) तथा अन्य कई शासकों के बाद उल्लेखनीय रूप से गयासुद्दीन बलबन (१२५०-१२९०) सुल्तान बने। इल्तुतमिश के समय छिटपुट मंगोल आक्रमण भी हुए। पर भारत पर कभी भी मंगोलों का बड़ा आक्रमण नहीं हुआ और मंगोल (फ़ारसी में मुग़ल) ईरान, तुर्की और मध्यपूर्व तथा मध्य एशिया तक ही सीमित रहे। भारत में मुस्लिम साम्राज्य का संस्थापक मुहम्मद गौरी को माना जाता है परंतु भारत में स्वतंत्र मुस्लिम साम्राज्य का संस्थापक कुतुबुद्दीन ऐबक को माना जाता है
मुसलमान राजपूत
मुस्लिम राजपूत भारतीय उपमहाद्वीप के उत्तरी क्षेत्रों के राजपूतों के वंशज हैं जो अब इस्लाम के अनुयायी हैं। भारतीय इतिहास के मध्यकाल मे ये लोग हिंदू धर्म से इस्लाम में धर्मांतरित हुए थे किन्तु उन्होंने अपने उपनाम (जैसे चौहान आदि) को बरकरार रखा।